CELEX: 32022D1224
Language: mt
Date: 2022-07-13 00:00:00
Title: Deċiżjoni tal-Kumitat Politiku u ta' Sigurtà (PESK) 2022/1224 tat-13 ta' Lulju 2022 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta), u li tħassar id-Deċiżjoni (PESK) 2022/1179 (ATALANTA/5/2022)

15.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 188/150
               
            
         DEĊIŻJONI TAL-KUMITAT POLITIKU U TA' SIGURTÀ (PESK) 2022/1224
         tat-13 ta' Lulju 2022
         dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta), u li tħassar id-Deċiżjoni (PESK) 2022/1179 (ATALANTA/5/2022)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
         Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 6(1) tagħha,
         Billi:
         
                     (1)
                  
                  
                     Skont l-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (il-'Kmandant tal-Forza tal-UE').
                  
               
                     (2)
                  
                  
                     Fis-7 ta' Lulju 2022, il-KPS adotta d-Deċiżjoni (PESK) 2022/1179 (2), li taħtar lill-Kontrammirall Riccardo MARCHIÓ bħala l-Kmandant tal-Forza tal-UE.
                  
               
                     (3)
                  
                  
                     Fit-2 ta' Ġunju 2022, il-Kmandant tal-Operazzjoni tal-UE rrakkomanda l-ħatra tal-Kaptan (Forza Navali) Rui Miguel Marcelo CORREIA bħala l-Kmandant tal-Forza tal-UE l-ġdid mill-4 ta' Awwissu 2022. L-awtoritajiet Portugiżi indikaw li l-Kaptan (Forza Navali) Rui Miguel Marcelo CORREIA ser jiġi promoss għal Komodor mal-ħatra tiegħu bħala Kmandant tal-Forza tal-UE.
                  
               
                     (4)
                  
                  
                     Fid-9 ta' Ġunju 2022, il-Kumitat Militari tal-UE qabel ma’ dik ir-rakkomandazzjoni.
                  
               
                     (5)
                  
                  
                     Għaldaqstant, jenħtieġ li d-Deċiżjoni (PESK) 2022/1179 titħassar,
                  
               ADOTTA DIN ID-DEĊIŻJONI:
         
            Artikolu 1
            Il-Komodor Rui Miguel Marcelo CORREIA huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) mill-4 ta' Awwissu 2022.
         
         
            Artikolu 2
            Id-Deċiżjoni (PESK) 2022/1179 hija b'dan imħassra.
         
         
            Artikolu 3
            Din id-Deċiżjoni għandha tidħol fis-seħħ fl-4 ta' Awwissu 2022.
         
         
            Magħmul fi Brussell, it-13 ta’ Lulju 2022.
            
               
                  Għall-Kumitat Politiku u ta' Sigurtà
               
               
                  Il-President
               
               D. PRONK
            
         
         
            (1)  ĠU L 301, 12.11.2008, p. 33.
         
            (2)  Id-Deċiżjoni tal-Kumitat Politiku u ta' Sigurtà (PESK) 2022/1179 tas-7 ta' Lulju 2022 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2022/217 (ATALANTA/4/2022) (ĠU L 183, 8.7.2022, p. 83).